Aston Martin vo Formule 1

**Aston Martin** je britský výrobca luxusných športových automobilov, ktorý sa vo Formule 1 objavil v dvoch historicky oddelených obdobiach. Prvýkrát sa značka zúčastnila majstrovstiev sveta v rokoch 1959 a 1960 ako továrenský tím, druhý návrat prišiel po viac než šesťdesiatich rokoch v sezóne 2021, keď sa Aston Martin vrátil ako plnohodnotný konštruktér po zmene značky existujúceho tímu na **Aston Martin Aramco F1 Team**. Hoci medzi týmito dvoma etapami existuje výrazná časová priepasť, obe predstavujú významné kapitoly v histórii britského motoristického športu.

## História

### Prvá éra: továrenský tím (1959 – 1960)
Britský výrobca luxusných športových automobilov Aston Martin sa prvýkrát objavil vo Formule 1 v roku 1959, keď vstúpil do majstrovstiev s vlastným monopostom DBR4 poháňaným vlastným motorom. Vozidlo však nedokázalo konkurovať modernejším návrhom konkurencie, bolo ťažké a pomalé, a tím nezískal žiadne body počas svojej účasti. Aston Martin pokračoval aj v sezóne 1960 s nástupcom DBR5, no opäť nedosiahol významné výsledky a po britskej veľkej cene ukončil svoju krátku prvú éru v seriáli najvyššej triedy automobilových pretekov.

### Dlhá prestávka a nepriamy návrat značky (1961 – 2020)
Po odchode z Formuly 1 sa Aston Martin viac než šesť desaťročí priamo nezúčastňoval svetového šampionátu. Značka sa sústredila na výrobu cestných a vytrvalostných športových vozidiel, pričom jej meno sa v prostredí F1 objavovalo len sporadicky. Výraznejší návrat povedomia o značke v paddocku prišiel až v rokoch 2018 – 2020, keď sa Aston Martin stal titulárnym sponzorom tímu Red Bull Racing.

Toto partnerstvo síce neznamenalo priame konštruktérske zapojenie, no pripravilo pôdu pre plnohodnotný návrat značky. Zároveň sa v tomto období posilnila väzba medzi Aston Martinom a kanadským podnikateľom Lawrencom Strollom, ktorý sa stal významným akcionárom automobilky.

### Návrat ako zákaznícky tím Mercedesu (20212025)
V roku 2020 majiteľ tímu Racing Point F1 Team Lawrence Stroll získal 16,7% podiel v automobilke Aston Martin, a rozhodol sa, že tím premenuje na Aston Martin F1 Team. Tím sídli v Silverstone a nadviazal na technickú kontinuitu predchádzajúcich stajní, ktoré pod rôznymi názvami pôsobili v F1 od roku 1991.

Tím nedisponoval vlastnými motormi, preto bol nútený nadviazať spoluprácu s motorovým oddelením Mercedesu.

#### 2021
V prvej sezóne novej éry nastúpili za Aston Martin Sebastian Vettel a Lance Stroll. Napriek nevyrovnanej výkonnosti zaznamenal tím historický moment, keď Vettel získal pódium na Veľkej cene Azerbajdžanu, keď skončil na 2. mieste. Sezóna bola vnímaná ako prechodná, s dôrazom na budovanie identity a technickej infraštruktúry.

#### 2022
Sezóna 2022 pre Aston Martin znamenala stabilizáciu po návrate do Formuly 1 a začiatok novej éry pod vedením tímu s monopostom AMR22. Tím sa umiestnil 7. v Pohári konštruktérov, pričom nezaznamenal výrazný posun medzi najrýchlejšími tímami. Najlepším umiestnením v jednotlivých veľkých cenách bolo 6. miesto, ktoré dosiahli obaja jazdci, Sebastian Vettel v Azerbajdžane a Japonsku, či Lance Stroll v Singapure. Sezóna bola pomerne pokojná, s konzistentnými bodmi v strede poľa, no bez pódií či výraznejších prekvapení. Cieľom tímu bolo vylepšiť spoľahlivosť a systematicky zlepšovať aerodynamiku a výkon auta, aby sa mohol priblížiť konkurentom v strede poľa a postupne bojovať o lepšie výsledky v nasledujúcich rokoch. V polovici sezóny Sebastian Vettel oznámil odchod z Formuly 1, po konci sezóny.

#### 2023
Do sezóny 2023 tím vstúpil s novou jazdeckou dvojicou. K tímu sa pridal matador Fernando Alonso, ktorý nahradil Sebastiana Vettela. Sezóna sa ukázala ako doposiaľ najúspešnejšia pre Aston Martin vo Formule 1. Tím výrazne zlepšil výkonnosť monopostu AMR23 a počas niekoľkých veľkých cien sa objavil v priamom súboji so stredopolovými i lepšími tímami. Hneď v úvodných pretekoch Fernando Alonso dosiahol pódium, čím dokázal potenciál auta. V priebehu sezóny Aston Martin nazbieral 280 bodov, skončil 5. v Pohári konštruktérov a dosiahol až sedem pódiových umiestnení, ktoré potvrdili, že tím môže bojovať kúsok za špičkou. Alonso skončil aj vysoko v individuálnom hodnotení jazdcov, čím posilnil reputáciu tímu. Sezóna 2023 tak predstavovala výrazný krok dopredu oproti predchádzajúcim rokom, s atraktívnymi výkonmi a solídnou technickou evolúciou.

#### 2024
Sezóna 2024 nepriniesla Aston Martinu očakávaný pokračujúci progres. Po veľmi silnej sezóne 2023 si tím stanovil ambiciózne ciele, no monopost AMR24 nedokázal udržať pozície, a výsledky zaostali za predchádzajúcim rokom. Aston Martin skončil znova 5. v Pohári konštruktérov, no bez jediného víťazstva alebo pódiového umiestnenia, pričom tím získal iba 94 bodov. Najlepší výsledok bolo 5. miesto Fernanda Alonsa na Veľkej cene Saudskej Arábie. Pokles formy bol sklamaním pre fanúšikov aj vedenie tímu, čo viedlo k interným zmenám v technickom tíme a posilneniu vývojových tímov s očakávaním lepšieho auta pre rok 2025.

#### 2025
Sezóna 2025 pre Aston Martin pokračovala v režime intenzívnej prestavby po slabšom roku 2024. V marci 2024 sa k tímu pripojil uznávaný britský inžinier, zameraný na aerodynamiku Adrian Newey, od ktorého sa očakáva, že prinesie Astonu Martin významné výsledky. V novembri 2025 sa z Adriana Neweyho stal šéf tímu. Aston Martin v tomto roku čelil miešaným výsledkom a silnej konkurencii v strede poľa, pričom sa mu darilo sem-tam bodovať, ale bez jediného pódia. V niektorých pretekoch sa tím nachádzal užšie v boji o body, no dynamika formuly a výkonnosť auta znamenali, že v celkovom hodnotení sa boril s konkurenciou. Aston Martin zároveň riešil zdravotné výzvy so svojimi jazdcami, keď sa Lance Stroll musel dať operovať kvôli pretrvávajúcim zraneniam z roku 2023 a zmeškal Veľkú cenu Španielska. Napriek tomu si tím upevnil svoju pozíciu v šampionáte a pokračoval vo vývoji infraštruktúry a technického zázemia s cieľom pripraviť sa na nový technický cyklus sezóny 2026.

### Spolupráca s Hondou (2026súčasnosť)

#### 2026
Od sezóny 2026 bude Aston Martin pretekať s motormi Honda.

## Kompletné výsledky

### Prehľad

 Sezóna prebieha

### Jednotlivé sezóny F1

 Sezóna prebieha
## Referencie

Kategória:Tímy Formuly 1